Document ID: 32005D0611

A BIZOTTSÁG HATÁROZATA
(2005. augusztus 8.)
a hasított sertések osztályozásának Finnországban engedélyezett módszereiről szóló 96/550/EK határozat módosításáról
(az értesítés a C(2005) 2995. számú dokumentummal történt)
(Csak a finn és svéd nyelvű szöveg hiteles)
(2005/611/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
mivel:
(1)
A 96/550/EK bizottsági határozat (2) a hasított sertések osztályozásának kétféle módszerét engedélyezte Finnország vonatkozásában.
(2)
Finnország kormánya kérelmezte a Bizottságtól annak engedélyezését, hogy a hatályos osztályozási módszerek keretén belül új képleteket lehessen alkalmazni a hasított testek színhústartalmának a kiszámításakor, valamint benyújtotta a hasított sertések közösségi osztályozási rendszerének alkalmazása részletes szabályainak meghatározásáról szóló, 1985. október 24-i 2967/85/EGK bizottsági rendelet (3) 3. cikkében előírt részleteket.
(3)
E kérelem értékelése azt mutatta, hogy az új képletek engedélyezéséhez szükséges feltételek teljesültek.
(4)
A 96/550/EK határozatot ezért ennek megfelelően módosítani kell.
(5)
Az e határozatban előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A HATÁROZATOT:
1. cikk
A 96/550/EK határozat melléklete a következőképpen módosul:
1.
Az 1. rész 3. pontja helyébe a következő szöveg lép:
„3.
A hasított test színhústartalmát a következő képlet alapján kell kiszámítani:
= 56,713 - 0,271 • X1 - 0,620 • X2 + 0,258 • X3
ahol:
=
a hasított test becsült színhústartalma;
X1
=
a hátszalonna (beleértve a bőrét is) vastagsága milliméterben a hasított test középvonalától 8 cm-re, az utolsó bordánál mérve;
X2
=
a hátszalonna (beleértve a bőrét is) vastagsága milliméterben a hasított test középvonalától 6 cm-re, az utolsó 3. és 4. borda között mérve;
X3
=
az izom vastagsága milliméterben az X2-vel egy időben és ugyanazon helyen mérve.
A képlet az 51-120 kg súlyú hasított testek esetében érvényes.”
2.
A 2. rész 3. pontja helyébe a következő szöveg lép:
„3.
A hasított test színhústartalmát a következő képlet alapján kell kiszámítani:
= 69,931 - 0,843 • X1
ahol:
=
a hasított test becsült színhústartalma;
X1
=
a hátszalonna (beleértve a bőrét is) vastagsága milliméterben a hasított test középvonalától 6 cm-re, az utolsó 3. és 4. borda között mérve;
A képlet az 51-120 kg súlyú hasított testek esetében érvényes.”
2. cikk
Ennek a határozatnak a Finn Köztársaság a címzettje.
Kelt Brüsszelben, 2005. augusztus 8-án.

Labels: 7
18
17
6